JohanHeinsen/ENO huggingface dataset:
Aarhuus Stifts-Tidende, 1842-10-17
At jeg idag flytter fra min hidtilhavte Bopæl paa Rosensgade til Hr. Sabroes Gaard paa det store Torv, hvor jeg fra Onsdag Morgen den 19de de aabner min Viinhandel som hidtil, det har jeg den Ære herved foreløbigen at bekjendtgjøre. Aarhuus, den 17de Octbr. 1842. Bølck.
Aarhuus Stifts-Tidende, 1842-10-17
Rettelse. I Bekjendtg om Auction i Rask Skov, indb. i Nr 182, 183 og 184, stod, at c. 50 Md af det mindre Træ vil blive bortsolgt til Bortflytning, istedetfor: Bortrydning.
Aarhuus Stifts-Tidende, 1842-10-18
88, No 186. Tirsdagen. den 18 October. Den til Forsendelse med Brevposterne Kongelig allernaadigst alene privilegerede Aarhuus Stifts-Tidende. Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phil.
Aarhuus Stifts-Tidende, 1842-10-18
Fædrelandet. Af den Kongl. Bekjendtgjørelse til Provindsialstænderne for Nørrejylland ang. Resultaterne af deres 1840 indgivne Andragender og Betænkninger, ere følgende de allernaadigst tagne Beslutninger, som have meest almindelig Jnteresse:
Aarhuus Stifts-Tidende, 1842-10-18
Ved Uttersløv Mølles Brand vare paa een Gang 7 Mennesker inde i det brændende Stuehuus for at redde. Een kom ud ligesom det brændende Tag faldt ned bagved ham; 3 maatte bane sig Vei gjennem Jlden og springe ud af Vinduerne, og bleve saaledes forbrændte, at den Ene, Mølleren selv, døde efter flere Dages Piinsler; de to Andre leve endnu. Tre indebrændte, nemlig Mestersvenden, Møllerdrengen og Smeden, som boede ved Møllen, og deres næsten aldeles forkullede Liig bleve først efter flere Timers Forløb trukne frem af de ryggende Ruiner. Mølleren var gaaet fra Forstanden, inden han døde.
Aarhuus Stifts-Tidende, 1842-10-18
Om det bekiendte tredobbelte Mord i Eibye haves nu følgende nærmere Details: "Det er under Sagens Behandling bleven oplyst, at Carl Larsen, tjenende hos en Huusmand i Vensløv, havde opfordret Dennes Søn til at være sig behjælpelig med at fravende Huusmand Niels Jørgensen paa Eibye Mark nogle Hundreddalersedler, som han vidste at N. J. var i Besiddelse af. De bleve desaarsag enige om at myrde Niels Jørgensen, dennes Hustrue og aarige Søn, der vare de Eneste, som beboede Huset, paa Eiby Mark. Under Paaskud at ville gaae paa Jagt havde de medtaget et Gevær, og gik en Aften hen til Huset, hvor de bleve indladte, idet de foregave at være komne fra Holbek. De havde medbragt noget Brændeviin, hvormed de tracterede, og da Manden fulgte dem et Stykke paa Veien, afskjød først Carl Larsen Geværet paa Niels Jørgensen, saa han faldt om; derpaa gav han ham nogle Slag med Kolben i Hovedet, hvori ogsaa den Anden deeltog, da Geværet var gaaet itu og saaledes hver havde faaet et Stykke deraf. Derpaa gik de Begge tilbage til Huset, hvor de i Forening myrdede Konen og Drengen ved at slaae dem i Hovedet med Stumperne af Geværet. De opbrøde derpaa Gjemmerne og deelte de forefundne Penge, 150 3, imellem sig. Begge Morderne ere nu dømte til, at have deres Liv forbrudt samt lægges paa Steile og Hjul.
Aarhuus Stifts-Tidende, 1842-10-18
Den almindelige Straf for svigagtig Fallit er nu efter Forordn. 11te April 1840 den samme som for Tyveri og Bedrageri. Silke= og Klædekræmmer Mønster er den Første, paa hvem denne Straf er bleven anvendt. Arrestanten havde, da han f. A. indsaae, at han ikke længer kunde holde sig, skaffet sig en betydelig Credit hos flere Handlende, saavel i Hamborg som i Kjøbenhavn, navnligen hos Kattun trykker Ruben til et Beløb af 5000 3, for hvilken Sum pan havde udstedt en Obl. med Pant i Alt, hvad han eiede og kom til at eie. Med en Deel af disse Varer reiste han om paa Markederne i Jylland; men da Handelen gik daarligt, besluttede han, at oplægge den største Deel deraf hos Færgemand Jørgensen ved Fredericia, for desto lettere at komme til Accord med sine Creditorer, naar disse saae, at han ikke var i Besiddelse af saa mange Varer, eller, naar han saae sig nødt til at gjøre Opbud, da at have Noget til at begynde en ny Handel med. (De oplagte Varers Beløb ansloges til en Værdi af 16 til 18000 £.) Da imidlertid en af de hamborgske Creditorer truede med en Arrestforretning, opgav han sit Bo, efter atter iforveien at have ladet bringe en stor Deel Varer til Side. En anden Creditor, Strømpehandler Broberg, havde han tilbudt et Parti Uldvarer, hvorpaa Denne ikke vilde indlade sig. Strax efter undveeg Fallenten, grebes i Sverrig, og blev ført tilbage. Uagtet han nu under Proceduren søgte at gjøre det Synspunct gjældende, at han havde handlet i god Tro, idet han nemlig havde været i den Formening, at han kunde disponere over sine Eiendele efter eget Behag, indtil disse vare tagne under Skifterettens Behandling, blev han dog, efter de fremkomne Oplysninger, anseet som svigagtig Fal lent, og af Høiesteret (som forhen berettet) dømt til 1 Aars Arbeide i Khons. Forbedringshuus. Kongl. Fuldmægtig i Vestindien, Heilbuth, er den 1ste August, efter flere Aars Suspension paa Grund af den mod ham anlagte Trykkefrihedssag, der som bekjendt endte i Høiesteret med en Mulct, af den vestinde Regjering bleven indsat igjen i sit Embede. Men denne Retsnydelse var meget kortvarig, da Generaltoldkammeret har atter suspenderet ham, fordi Generalgouverneur Scholten har anlagt en privat Jnjuriesag imod. Man tænke sig ret indi de frygtelige Følger af et saadant System, (Fdl.) Fra Rudkjøbing meldes Følgende i Th. Avis: Atter er en Skjændselsdaad fuldført her: et Mord paa et Fruentimmer. Den Myrdede var skudt igjennem Hovedet og kastet i en Vandpyt. En Person er i denne Anledning bleven arresteret, og der er stærke Jndicier tilstede. Kronprindsen har inspiceret her og talt med det arresterede Jndivid. Det var at ønske, at Hs. K. Høihed, der er meget yndet for sit folkelige Væsen, vilde foretage sine Visitationer uden at vi vare forberedte, da vilde han faae meget at see ganske anderledes. - Som en Curiositet anføres, at vor berømte Søndagsskoles Mandskab blev sammentrommet i Løverdags, efter at have hvilet saalænge i Forglemmelse, at den endog havde bortsovet sin supponerede Fødselsdag den 18de Septbr. Forhaabentlig gaaer den snart til Hvile."
Aarhuus Stifts-Tidende, 1842-10-18
Det har naturligviis vakt megen Opsigt i Slesvig, saavelsom andetsteds, at den derværende Læge, Dr. med. Eicke, har søgt om at faae sin Justits raads-Titel easseret; Noget, der vistnok kun sjeldent forekommer. En Deel af Publicum ryster betænksomt paa Hovedet over denne frivillige Degradering; men den større Deel finder dog Sagen i sig selv ret fornuftig. Vistnok gives der Folk, som for Jntet i Verden vilde have gjort et saadant Skridt, og som derimod ved Frygten for at miste deres Titel vilde, maaskee heller ikke uretteligen, have udraabt: "Min Gud! Hvad var jeg uden Titel!"
Aarhuus Stifts-Tidende, 1842-10-18
Da en af de i Slesvig garnisonerende Hestfolk forleden, under Excercitsen, blev af en Officeer behandlet med Slag og Stød, yttrede en forbipasserende Borger sig misbilligende herom til en anden Mand, hvorover der opstod en Ordstrid mellem ham og Officeren, som siden førte Klage over Borgeren og fik ham idømt 2 Dages Fængselstraf. Borgeren har nu appelleret til Kongen.
Aarhuus Stifts-Tidende, 1842-10-18
Gaarden Lundtoft ved Apenrade er afbrændt ved Jldsvaade tilligemed den hele Qvægbesætning (nogle og 30 Stk.), paa een Ko nær.
Aarhuus Stifts-Tidende, 1842-10-18
Det "Sønderborger Ugeblad, indeholder en lang Artikel om den Nathansenske Affaire": Selv ved Hamborg, hvor denne Mand nu har bosat sig, søge hans Antagonister i Randers at fortrædige og forfølge ham ved allehaande Chicaner og Kabaler. Han har nu overgivet sin Sag, hvorover der endnu stedse hviler et forunderligt mystisk Slør, til en af Hamborgs dueligste Jurister, og denne skal have overrakt Hs. M. Kongen i Pløen en Ansøgning, som er af den Natur, at Majestæten strax beordrede en af sine medhavende Embedsmænd at eftersee alle Nathansens Papirer denne Sag betræffende, og Embedsmanden skal have fundet disse alle tilfredsstillende. Ansøgningen gaaer fornemmelig ud paa, at et nyt Forhør maatte beordres optaget i Randers i Nathansens Nærværelse. Ja man vil endog med Sikkerhed vide, at Nathansens Kone har i Manges Nærværelse gjort Knæfald for Kongen i Pløen og bedet om Redning. Nathansen vil fordriste sig til at bevise med mange sanddrue Vidner, at han aldrig har været sin Forstand berøvet, og at hele hans ulovlige Jndspærring i forskjellige Galehuse er skeet ved Kabale og Bestikkelse. Ja han vil ydermere bevise, at alle 26 Vidner, som dengang brugtes imod ham, skulle have afgivet falsk Forklaring i Retten; thi han skal være forsynet med Vidnernes egenhændige Underskrifter, hvori de sige at have maattet afgive urigtig Forklaring ved Retten i Randers. Bliver nu denne høist vigtige Begivenhed snart ad Lovens Vei foretaget, da vil denne Criminalsag gjøre uhyre Opsigt; ja selv Forhørerne ville blive meget interessante saavel for Lægen som Juristen. Hr. Nathansen skal nu være paa Reisen til Hovedstaden, for at paaskynde Sagen."
Aarhuus Stifts-Tidende, 1842-10-18
Da den jydske Stænderforsamling aabnedes i Viborg, bestod den af følgende 51 Medlemmer: 4) De af Hs. M. Kongen udnævnte Grundeiere: 1. Stiftamtmand Rosenorn, 2. Kammerherre Benzon, 3. Justitsraad Estrup, 4. Kammerherre Krieger. 3) De af Hs. M. udn. Geistlige, 5. Biskop Tage Müller, 6. Stiftsprovst Schjødte. C) For Universitetet: 7. Prof. Larsen. D. De af Kjøbstæderne valgte Deputerede: 8. Procur. Jespersen, 9. Justitsraad Fleischer, 10. Cancelliraad Funder, 11. Oberst Brock, 12. Apotheker Køster, 13. Cancelliraad Møller, 14. Kbm. Müller, 15. Oliemøller, Schytte, 16. Overkrigscommissair Qvist, 17. Apoth. Dahlerup, 18, Kammerraad Aagaard, 19. Strømpefabr. Dalgas, 20. Kbm. Schou. E. De af Sæde gaardseierne valgte Dep.: 21. Cancelliraad Jngerslev, 22. Ritm. Friis, 23, Kammerr. Schjøtt, 44. Auditeur Roulund, 25. Legationssecretair Hvass, 26. Propr. Winkel, 27. Kammerj. Lüttichau, 28. Justitsr. Føns, 29, Propr. Grønbeck, 30. Propr. Tang. F) Af de mindre Landeiendomsbesidder, Valgte: 31. Procurator Juel, 32. Propr. v. Støcken, 33. Godsforv. Hjort, 34 Kammerr. Ravn, 35. Propr. Borberg, 36. Propr. Jensen, 37. Høiesteretsassessor Bruun, 38, Krigsassessor Secher, 39. Propr. Vandborg, 40. Gaardeier Black, Kl. Gaardeier Ostenfeldt, 42. Justitsr. With, 43. Exam. juris Worm, 44. Jnspecteur Betzer, 45. Propr. van Deurs, 46. Proprietair Bay, 47. Selveier Lydersen, 48, Gaardmand Ole Kirk, 49. Justitsr. Fjelstrup, 50. Sognefoged Jacobsen, 51. Kammerraad Wulff. Allerede den første Discussion som blev ført i den jydske Stænderforsamling har været meget interessant; den angik nemlig, om der skulde indgives nogen Adresse til Kongen eller ikke, samt om det kun skulde være en Takadresse, eller en Adresse, hvortil der tillige kunde knyttes visse Ønsker og Forhaabninger. (Fra den roeskildske Forsamling blev der aldeles ikke indsendt nogen Adresse.) Da Spørgsmaalet: om Forsamlingen var sindet at indgive en Adresse kom til Afstemning, blev det besvaret bekræftende med 36 St. mod 14, og da det i næste Møde besluttedes at nedsætte en Comitee, for at udarbeide en Adresse til Hs. M. Kongen, valgtes dertil, Kammerjunker, Lüttichau (Vicepræsidenten) og Cancelliraad Funder, hver med 25 Stemmer, samt Justitsraad Fleischer med 19 St.
Aarhuus Stifts-Tidende, 1842-10-18
Under Discussionerne i forbemeldte Sag havde den kgl. Commissarius slutteligen yttret: "Dersom der i Adressen skulde optages Noget, som egentlig burde være Gienstand for Petition, maa jeg begjære at være tilstede, hvortil jeg troer, at jeg i Stænderanordningen har en ubestridelig Ret. Det er høist ugjerne, at jeg vil benytte mig deraf, og jeg har den Tillid til Forsamlingen, at den ikke vil beslutte nogen Adresse af et saadant Jndhold, at jeg kunde behøve at gjøre nogen Paastand i saa Henseende. Jmidlertid maa jeg dog, da der fra enkelte Steder er fremkommet Yttringer, som kunde give nogen Anledning til at antage det Modsatte, udbede mig, at en Afskrift eller et Aftryk af Udkastet til Adressen, bliver mig meddeelt, for at jeg derefter kan bedømme, om jeg anseer det nødvendigt at være tilstede eller ikke. "De aristokratiske Tendentser - hedder det i Randers Avis - ville i den jydske Stænderforsamling blive forholdsviis svagt repræsenterede i Sammenligning med den roeskildske Forsamling. J denne mødte: 5 Grever, 2 Baroner og 12 andre Adelsmænd, medens Viborg Stændersal kun indeslutter 5 Adelsmænd, hvoraf Jngen hører til den høiere Adel."¬
Aarhuus Stifts-Tidende, 1842-10-18
(Den Tale, hvormed den kongl. Commissarius aabnede den jydske Stænderforsamling, skal blive meddeelt i næste Avis.)
Aarhuus Stifts-Tidende, 1842-10-18
Skanderborg, den 12te Octbr. Stenen til Kong Frederik den Sjettes Mindestøtte er, ved en sindrig Benyttelse af Kraften, med faa Menneskehænders Hjælp bragt op paa Pladsen, og ligger nu der, hvor den skal tilhugges. Den er af en fortræffelig Bonitet, men vil fordre et langsommeligt Arbeide ved Tilhugningen, da Massen er meget compact. Fodstykket, en for sig selv betydelig Kolos, staaer endnu tilbage at hente. Basreliefs og Busten ere bestilte hos Thorvaldsen, som har i paataget sig Modelleringen gratis. Udførelsen heraf foregaaer i hans Værksted ved den fordeelagtigt bekjendte Billedhugger Holbek. Comiteen har deponeret 4000 til denne vigtige Deel af Monumentet.
Aarhuus Stifts-Tidende, 1842-10-18
Transporten har, efter Sigende, kostet Bygmester, Møller 1000 28. Deficit er altsaa temmelig betydeligt. Comiteen var samlet i Mandags. Erstatning blev Hr. Møller afslaaet, med Tilføiende af, hvis Noget blev tilovers, der da rimeligviis kunde blive taget Hensyn til dette hans Tab. Det øvrige Arbeide ved Stenen, Reisningen osv., har Hr. Møller paataget sig for 2200 28. Det skal være tilendebragt i Slutningen af næste Sommer, til hvilken Tid Forsendingerne fra Thorwaldsen, hvem Comiteen nylig har havt Brev fra, ville indtræffe med Fregatten. Over Stenen skal nu bygges et Huus med Kakkelovn og de øvrige nødvendigste Beqvemmeligheder. Tre Trin skulle føre til Piedestalen. Plainen paa Høien skal beplantes. Angaaende dette Anlæg er endnu Jntet bestemt. Man venter en Gartner herud, for at han foreløbigt skal gjøre Udkast til Tegningen. (Meddeelt.)
Aarhuus Stifts-Tidende, 1842-10-18
Befordringer og Afgang. Under 14de de, har Hs. M. allern, resolveret, at det hidtilv. resid. Capellanie for Skovlænge, Søllested og Gurreby M. paa Lolland skal nedlægges og Sognekaldet for de nævnte Menigheder deles saaledes, at Skovlænge og Gurreby komme til at udgjøre et Sognekald og Søllested ligeledes eet Sognekald. Til Sognepræst for sidstnævnte Sogn har Hs. M. under f. D. allern, udnævnt hidtilv. resid. Capellan for bem. Menigheder C. Kaalund. Cand. theol. V. Hansen er allern, tilforordnet Provst Boysen, i Slesvig til at understøtte Sidstnævnte i hans præstelige. Forretninger under hans Deeltagelse i den slesv. Stænderfors. Kammerherre H. Reeds er efter Ansøgn, i Naade entlediget fra hans Post som Secretair i Dep. f. de udenl. Sager. Agent Paap paa Ansøgn, i Naade entlediget fra sit Embede som Raadmand i Rendsborg.
Aarhuus Stifts-Tidende, 1842-10-18
Ledige Embeder. Herredsfoged-Embedet i Hads og Ring Herreder under Aarhuus Amt, med Forpligtelse. for den Ansatte at tage Bopæl indenfor Jurisdictionen istedetfor i Aarhuus. - Byfoged-Embedet i Hobro samt Herredsfoged-Embedet i Gislum og Rinds Herreder. –
Aarhuus Stifts-Tidende, 1842-10-18
Byfoged-Embedet i Varde samt Herredsfoged-Embedet i Øster- og Vester-Herreder. (Opslaaede vacante 12. Oct.)
Aarhuus Stifts-Tidende, 1842-10-18
Khuus. Børs=Cours den 14de Octbr. Hamborg 2 M. - a vista 201. Species 200 - 12 s. 4 PC. kgl. Oblg. 101 a 101 Nat. Bk. Oblg. (4 Febr. 1820. - 4 pC. uopsigelige Rigsbank=Obl. - Nationalbank=Actier 110 a 110 1/2.
Aarhuus Stifts-Tidende, 1842-10-18
Benjendtgjørelser. (Til Benefice for Hr. Jørgensen.)
Aarhuus Stifts-Tidende, 1842-10-18
Onsdagen den 19de Octbr. opføres: "Skilles og mødes" Original Vaudeville i 2 Afdelinger af H. C. Andersen. Første Afdeling: Spanierne i Odense. Anden Afdeling: Fem og tyve Aar derefter. Derefter: "Kong Salomon og Jørgen Hattemager. Vaudeville i 1 Act af Heiberg P. J. Titchen.
Aarhuus Stifts-Tidende, 1842-10-18
Efter Vedkommendes Begjæring afholdes Auction paa Hovedgaarden Rathlousdal Onsdagen den 26de dennes, Formiddag Kl. 10, over endeel Udsætter=Køer, 6 a 8 gode Arbeidsheste, endeel Avlsredskaber, en Messing=Lysekrone, med meget Mere, Lysthavende indbydes. Hads & Ring Herreders Contoir, den 17de Octbr. 1842. Nyholm, const.
Aarhuus Stifts-Tidende, 1842-10-18
Jfølge vedkommende Udlægshavers Begjæring bliver det Skomager Glavind tilhørende Sted af 208, paa denne Byes Brødregade, bestaaende af 5 Fag 2 Etages Huus af Bindingsværk, med deri værende 3 Kakkelovne, samt tilliggende Gaardsplads og Udhuus, stillede til 3de offentlige Auctioner, som afholdes: Tirsdagen den 15de Novbr. d. A. hver Dags Ef Tirsdagen den 29de f. M. og Tirsdagen den 13de Decbr. d. A. termiddag Kl. 2. De 2de første Auctioner afholdes paa Randers Raadstue, men 3die Auction paa selve Stedet. Denne Bekjendtgjørelse skeer tillige til Panthavernes Efterretning, i Overeensstemmelse med Pl. af 22de April Randers Auctionscontoir, den 5te Octbr. 1842. G. A. Koefoed.
Aarhuus Stifts-Tidende, 1842-10-18
Fredagen den 11te Novbr., Kl. 11 Formiddag, afholdes 4de Auction udi og over Knud Rasmussens Gaard i Taastrup med Bygninger og Jorder af Hartkorn, Ager og Eng 4 Tdr. 4 Skpr. 2 Fdkr. 2 Alb. og Skovskyld 1 1/4 Alb.; hvilket herved til alle Vedkommendes Efterretning bekjendtgjøres. Nørhald, Støvring, Salthen Herreders Contoir, den 10de Octbr. 1842. Forpagtning. Wesenberg.
Aarhuus Stifts-Tidende, 1842-10-18
Hovedgaarden Nørre-Wosborg i Ringkjøbing Amt agtes paany bortforpagtet fra næstkommende 1ste Mai paa 10 Aar. De af Hovedgaardens Jorder, som ville følge Forpagtningen, udgjøre c. 570 Tdr. Land (hvoriblandt 180 Tønder fortrinlig Eng), hvorpaa har været holdt indtil 146 Fækreaturer, 100 Faar og 20 Heste. Mergel er hidindtil ubetydelig afbenyttet, men har viist særdeles god Virkning. Liebhavere til denne Forpagtning ville kunne erholde nærmere Underretning hos underdertegnede Eier, der fortiden opholder sig ved Stænderne, i Viborg, saavel som hos Forvalter Wille paa Wos borg pr. Ringkjøbing, hvilken Sidste tillige foreviser Eendommen. A. C. M. Tang. Til fornøden Underretning for Vedkommende bekjendtendommen. A. C. M. Tang. Til fornøden Underretning for Vedkommende bekjendtgjøres herved, at ifølge Beslutning af Provindsialstænderne i Jylland ville samtlige Deputerede og Suppleanter for Østifterne og Holsteen samt Suppleanterne for Jylland og Slesvig, ligesom og de Deputerede ved den jydske og slesvigske Forsamling, der paa Grund af Forfald for denne Stændersession have undskyldt sig for Møde i Forsamlingen, erholde et Exemplar af den jydske Stændertidende for 1842 frit udleveret, naar de paa vedkommende Postcontoir bestille samme med Opgivende af Navn og Bopæl.
Aarhuus Stifts-Tidende, 1842-10-18
Passagen over Bræstenbroe vil blive spærret i 6 Dage fra Fredagen den 21de dennes, i hvilken Tid Broen er under Reparation. J disse 6 Dage maae Veifarende benytte Veien over Aastedbroe, eller over Bredvads Mølle. Hvilket til almindelig Efterretning herved bekjendtgjøres. Woer og Nim Herreders Contoir i Horsens, den 12te Octbr. 1832. Bernth.
Aarhuus Stifts-Tidende, 1842-10-18
At min Bopæl nu er hos Hr. Skomagermester Kønicke paa Vestergade, ligeoverfor Enkemadame Bechs Gaard, bekjendtgjøres herved til behagelig Efterretning for dem, der maatte henvende sig til mig som Godsforvalter eller i Forretninger vedkommende Brandassurance Foreningen, saavelsom for de Øvrige jeg har den Ære at staae i Forbindelse med. Aarhuus, den 17de Octbr. 1842. H. Brasch.
Aarhuus Stifts-Tidende, 1842-10-18
At jeg er flyttet fra Frederiksgade i Hr. Snedkermester Bechs Gaard paa Vestergade, tillader jeg mig herved at underrette mine ærede Arbeidskunder om og hvem som ellers vil beære mig med deres Arbeide. J. C. Preis, Muurmester.
Aarhuus Stifts-Tidende, 1842-10-18
Possementmager Henius er flyttet om paa Tangen i Stedet As 852. Undertegnede anbefaler sig med et Sortement færdig spede Mandsklæder, saasom: vaterede Klædes Vinter Frakker, dito Døffels, Seberienne og andre forskjellige Klædes=Frakker, Kjoler, Slængekapper, Tulupper, Slafrokker; et Parti Beenklæder af forskjellige Qvaliteter; et Parti Veste, saasom Klædes=, Silke=, Piquet, Brunels og andre forskjellige Sorter, saavel i det Større som i det Mindre, Alt efter Nutidens nyeste Mode, forsikkrende Enhver smukt og durabelt Arbeide. S. Møller, Skrædermester, Skolegade Nr 19. Samme Sted kunne 4 a 5 delige Svende faae Arbeide.
Aarhuus Stifts-Tidende, 1842-10-18
Da jeg har vundet Borgerskab som Reebslagermester her i Grenaae, saa anbefaler jeg mig herved saavel til Byens som Omegnens ærede Beboere med alt til Professionen henhørende Arbeide, med Løfte og god, billig og reel Behandling. Grenaae, den 13de Octbr. 1842. ærbødigst J. Nielsen, Reebslagermester.
Aarhuus Stifts-Tidende, 1842-10-18
Flæsk kjøbes til de høieste Priser af Chr. Christensen.
Aarhuus Stifts-Tidende, 1842-10-18
Trykt i Aarhuus Stiftsbogtrykkerie. Dampskibet Aris's, Route imellem Aalborg og Kiel via Aarhuus, Fredericia, Assens og Sønderborg. Til Kiel.
Aarhuus Stifts-Tidende, 1842-10-18
Fra Aalborg Fredag den 21de Octbr., om Morgenen Kl. 6. Kommer til Aarhuus samme Dags Efterm. omtrent Kl. 5.
Aarhuus Stifts-Tidende, 1842-10-18
Fra Aarhuus Løverdag den 22de Octbr. om Morg. Kl. 6. Kommer til Fredericia samme Dags Form. omtr. Kl. 11. Fra Fredericia samme Dags Emd. Kl. 2. Kommer til Assens samme Dags Emd. omtr. Kl. 4 1/2. fra Assens Søndag den 23de Octbr. om Morg. Kl. 6. Kommer til Sønderborg samme Dags Emd. omtr. Kl. 9. Fra Sønderborg samme Dags Emd. omtr. Kl. 10 1/2. Kommer til Kiel samme Dags Emd. omtr. Kl. 4. Tilbage til Aalborg. fra Kiel Tirsdag d. 25de Octbr. Emd. Kl. 8. Kommer til Sønderborg samme Dags Midd. omtr. Kl. 1 1/2. Fra Sønderborg samme Dags Emd. Kl. 2 1/2. Kommer til 24ssens samme Dags Emd. Kl. 5 1/2. fra Assens Onsdag den 26de Octbr. Kl. 6 Morgen. Kommer til Fredericia samme Dags Emd. Kl. 8 1/2. fra Frederiora samme Dags Emd. Kl. 10 1/2. Kommer til Aarhuus Emd. Kl. 3 1/2.
Aarhuus Stifts-Tidende, 1842-10-18
fra Aarhuus Torsdag den 27de Octbr. Morg. Kl. 6. Kommer til Aalborg samme Dags Emd. Kl. 6. Læpeditionerne besørge. i Aalborg . . . . . . . . . Hr. P. C. Kjerulff, i Aarhuus . . . . . . . . . . Mægler Thomsen. i Fredericia . . . . . . . . Kbmd. Ahlmann. i Assens . . . . . . . . . . B. Bruun & Søn. i Sönderborg . . . . . . . P. Karberg. i Kiel. . . . . . . . . . . . H. B. Hansen.
Aarhuus Stifts-Tidende, 1842-10-18
Passageertaxterne og Godsfragterne ere de samme som tidligere bekjendtgjorte.
Aarhuus Stifts-Tidende, 1842-10-18
En Handelsbetjent med gode Anbefalinger søger Emploi til 1ste Novbr. Adressecontoiret modtager Billet, mrk. F. Hvor tvende 2 Etages Kakkelovne kunne faaes tilkjøbs eller tilleie, anviser Adressecontoiret. Moerskabsbladet Almue=Dennen, som udkommer een Gang ugentlig (hver Søndag) og kun koster 3 Halvaaret, kan bestilles paa alle kgl. Postcontoirer og hos alle Boghandlere i Danmark, i Aarhuus hos Udgiveren. Koppes Anviisning til Jorddyrkning og Qvægdrift, E. N. Kirkerup. fordansket efter femte tydske Original=Udgave og ledsaget med Anmærkninger af C. Dalgas. Subskriptionspriis, 2 28, Bogladepriis 15, faaes hos E. N. Kirkerup. paa det store Torv.
Aarhuus Stifts-Tidende, 1842-10-18
Til behagelig Efterretning for dem, hvem min gegraphiskestatistiske Læsebog over Kongeriget Dannemark maatte komme til Hænde, tillader jeg mig herved at gjøre opmærksomme paa følgende indløbne Feil: Pag. 10, Linie 15 fraoven: 17 Infanterie- og Jæger batailloner, l., 17 Infanteriebatailloner og 5 38, Linie 9 franeden: Baroniet Lerckenborg, læs: Jægercorps. Baroniet Lehn. 47, Linie 2 fraoven: Herschind, læs: Schivholme. Aarhuus, den 15de Octbr. 1842. J. Seidelin.
Aarhuus Stifts-Tidende, 1842-10-19
82 No. 188. Onsdagen. den 19 October. Den til Forsendelse. med Brevposterne Kongelig allernaadigst alene privilegerede Aarhuus Stifts-Tidende. Udgives 4 Gange ugentlig af Overkrigscommissair A. F. Slmquist. Redigeres af H. F. Elmquist, Cand. phil.